ΠΕΡΙΕΧΟΜΕΝΑ
ΑΠΟΦΑΣΕΙΣ
Ανακατανομή, σε κατηγορία εκπαίδευσης, κλάδο
και ειδικότητα, μίας (1) κενής οργανικής θέσης
μόνιμου προσωπικού του Υπουργείου Εθνικής
Οικονομίας και Οικονομικών.
Τροποποίηση της υπ’ αρ. 66376/12-9-2019 απόφασης του Υφυπουργού Προστασίας του Πολίτη
«Αρμοδιότητες και στελέχωση της Γενικής Διεύθυνσης Διαχείρισης Καταστημάτων Κράτησης και
Διαχείρισης Κρίσεων» (Β’ 4051), όπως ισχύει.
Τροποποίηση της άδειας ίδρυσης και λειτουργίας
του ωδείου με την επωνυμία «ΩΔΕΙΟ ΜΟΥΣΙΚΟΣ
ΣΥΝΔΕΣΜΟΣ ΑΘΗΝΩΝ».
ΑΠΟΦΑΣΕΙΣ
Αριθμ. 26757 ΕΞ 2024
(1)
Ανακατανομή, σε κατηγορία εκπαίδευσης, κλάδο και ειδικότητα, μίας (1) κενής οργανικής θέ-
σης μόνιμου προσωπικού του Υπουργείου Εθνικής Οικονομίας και Οικονομικών.
Ο ΥΦΥΠΟΥΡΓΟΣ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙ ΥΠΗΡΕΣΙΑΚΟΙ ΓΡΑΜΜΑΤΕΙΣ
TΩΝ ΥΠΟΥΡΓΕΙΩΝ ΕΘΝΙΚΗΣ ΟΙΚΟΝΟΜΙΑΣ
ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Της παρ. 4 του άρθρου 20 του ν. 4622/2019 «Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133),
β) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
γ) της περ. ε) της παρ. 5 του άρθρου 24 και της παρ. 3
του άρθρου 77 του ν. 4270/2014 «Αρχές δημοσιονομικής
διαχείρισης και εποπτείας (ενσωμάτωση της Οδηγίας
2011/85/ΕΕ)-δημόσιο λογιστικό και άλλες διατάξεις»
(Α’ 143),
δ) των άρθρων 76 και 77 του ν. 4727/20 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
ε) της παρ. 2 του άρθρου 5 του ν. 3469/2006 «Εθνικό
Τυπογραφείο, Εφημερίς της Κυβέρνησης και λοιπές διατάξεις» (Α’ 143),
στ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
ζ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
η) του π.δ. 82/2023 «Μετονομασία Υπουργείου Σύσταση και μετονομασία Γενικών Γραμματειών - Με-
ταφορά αρμοδιοτήτων, υπηρεσιακών μονάδων και
θέσεων προσωπικού - Τροποποίηση και συμπλήρωση του π.δ. 77/2023 (Α’ 130) - Μεταβατικές διατάξεις»
(Α’ 139),
θ) του π.δ. 142/2017 «Οργανισμός Υπουργείου Οικονομικών» (Α’ 181),
ι) του π.δ. 85/2022 «Καθορισμός προσόντων διορισμού
σε φορείς του Δημοσίου (Προσοντολόγιο-Κλαδολόγιο)»
(Α’ 232).
2. α) Την υπό στοιχεία 102928 ΕΞ 2023/10.07.2023
κοινή απόφαση του Πρωθυπουργού και του Υπουργού
Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
β) Την υπό στοιχεία 27871 ΕΞ 2020/6.3.2020 απόφαση
του Υπουργού Οικονομικών «Διορισμός της  Πηνελόπης
Παγώνη του Σωτηρίου στη θέση Υπηρεσιακής Γραμματέως του Υπουργείου Οικονομικών (Υ.Ο.Δ.Δ. 185) σε
συνδυασμό με το άρθρο 18 του ν. 5062/2023 (Α΄183).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1273
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1273/26.02.2024
γ) Την υπ’ αρ. 19232/20.03.2020 απόφαση του Υπουργού Εσωτερικών «Διορισμός της Γεωργίας Βαλατσού
του Αθανασίου σε θέση Υπηρεσιακής Γραμματέως του
Υπουργείου Εσωτερικών» (Υ.Ο.Δ.Δ. 221) σε συνδυασμό
με το άρθρο 18 του ν. 5062/2023 (Α΄183).
3. Την υπό στοιχεία 47076 ΕΞ 2023/24.03.2023 απόφαση του Υπουργού Οικονομικών «Αντιστοίχιση των
υφισταμένων κλάδων και ειδικοτήτων του Οργανισμού
του Υπουργείου Οικονομικών με τους οριζόμενους στο
π.δ. 85/2022 (Α’ 232) νέους κλάδους και ειδικότητες»
(Β’ 2157).
4. Την υπό στοιχεία 20128 ΕΞ 2024/07.02.2024 εισήγηση της Προϊσταμένης της Γενικής Διεύθυνσης Οικονο-
μικών Υπηρεσιών του Υπουργείου Εθνικής Οικονομίας
και Οικονομικών.
5. Το από 05.02.2024 ηλεκτρονικό μήνυμα της Προϊσταμένης της Γενικής Διεύθυνσης Ελέγχων Συγχρημα-
τοδοτούμενων Προγραμμάτων της Γενικής Γραμματείας
Δημοσιονομικής Πολιτικής.
6. Την ανάγκη ανακατανομής, σε κατηγορία εκπαίδευσης, κλάδο και ειδικότητα μίας (1) κενής οργανικής θέσης
προσωπικού με σχέση εργασίας δημοσίου δικαίου του
Υπουργείου Εθνικής Οικονομίας και Οικονομικών, για τη
σύσταση μίας θέσης κατηγορίας ΠΕ Γεωτεχνικών για την
κάλυψη υπηρεσιακών αναγκών της Γενικής Διεύθυνσης
Δημοσιονομικών Ελέγχων, ενόψει υποβολής αιτημάτων
των υπηρεσιών για την κάλυψη των υπηρεσιακών τους
αναγκών μέσω του Α’ κύκλου κινητικότητας έτους 2024,
στο πλαίσιο του Ενιαίου Συστήματος Κινητικότητας
(ΕΣΚ).
7. Το γεγονός ότι από τις διατάξεις της παρούσας
απόφασης προκαλείται δαπάνη σε βάρος του κρατικού
προϋπολογισμού εκτιμώμενου μέσου ύψους €4.620,00
για το τρέχον οικονομικό έτος και €5.040,00 για καθένα
από τα επόμενα έτη του εγκεκριμένου ΜΠΔΣ, βάσει της
μέσης μισθολογικής διαφοράς μεταξύ μονίμου υπαλλήλου κατηγορίας ΔΕ και μονίμου υπαλλήλου κατηγορίας
ΠΕ, αποφασίζουμε:
Ανακατανέμουμε (μέσω της σύστασης-κατάργησης
θέσης) μία (1) κενή οργανική θέση προσωπικού του
Υπουργείου Εθνικής Οικονομίας και Οικονομικών με
σχέση εργασίας δημοσίου δικαίου, σε κατηγορία Εκπαίδευσης, κλάδο και ειδικότητα, ως εξής:
Καταργούμε μία (1) κενή οργανική θέση προσωπικού,
με σχέση εργασίας δημοσίου δικαίου, κατηγορίας Δευτεροβάθμιας Εκπαίδευσης, κλάδου Δημοσιονομικών,
Ειδικότητας Δημοσιονομικών και συστήνουμε μία (1)
οργανική θέση προσωπικού, με σχέση εργασίας δημοσίου δικαίου, κατηγορίας Πανεπιστημιακής Εκπαίδευσης,
κλάδου Γεωτεχνικών, Ειδικότητας Ιχθυολόγων.
Ως εκ τούτου, το σύνολο των οργανικών θέσεων των
ανωτέρω κλάδων και ειδικοτήτων, διαμορφώνεται ως
εξής:
Κατηγορία/Κλάδος
Ειδικότητα
Αριθμός οργανικών θέσεων:
ΔΕ Δημοσιονομικών
Δημοσιονομικών
ΠΕ Γεωτεχνικών
Ιχθυολόγων
Η απόφαση αυτή ισχύει από τη δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Φεβρουαρίου 2024
Ο Υφυπουργός
Εθνικής Οικονομίας και Οικονομικών
ΑΘΑΝΑΣΙΟΣ ΠΕΤΡΑΛΙΑΣ
Οι Υπηρεσιακοί Γραμματείς των Υπουργείων
Εθνικής Οικονομίας
και Οικονομικών
Εσωτερικών
ΠΗΝΕΛΟΠΗ ΠΑΓΩΝΗ
ΓΕΩΡΓΙΑ ΒΑΛΑΤΣΟΥ
Ι
Αριθμ. 5968
(2)
Τροποποίηση της υπ’ αρ. 66376/12-9-2019 απόφασης του Υφυπουργού Προστασίας του Πολίτη
«Αρμοδιότητες και στελέχωση της Γενικής Διεύθυνσης Διαχείρισης Καταστημάτων Κράτησης
και Διαχείρισης Κρίσεων» (Β’ 4051), όπως ισχύει.
Η ΓΕΝΙΚΗ ΓΡΑΜΜΑΤΕΑΣ
ΑΝΤΕΓΚΛΗΜΑΤΙΚΗΣ ΠΟΛΙΤΙΚΗΣ
ΤΟΥ ΥΠΟΥΡΓΕΙΟΥ ΠΡΟΣΤΑΣΙΑΣ ΤΟΥ ΠΟΛΙΤΗ
Έχοντας υπόψη:
1. Τις διατάξεις:
α) Της παρ. 3δ του άρθρου 18 του ν. 4625/2019 «Ρυθμίσεις Υπουργείου Υποδομών και άλλες επείγουσες δι-
ατάξεις» (Α’ 139),
β) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
γ) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1273/26.02.2024
2. Την υπό στοιχεία 7017/7/236-α’/17-10-2023 κοινή απόφαση του Υπουργού και του Υφυπουργού
Προστασίας του Πολίτη «Μεταβίβαση αρμοδιοτήτων
Υπουργού και Υφυπουργού Προστασίας του Πολίτη
στη Γενική Γραμματέα Αντεγκληματικής Πολιτικής, επί
θεμάτων της Γενικής Γραμματείας Αντεγκληματικής Πολιτικής» (Β’ 6125), όπως τροποποιήθηκε με την υπ’ αρ.
7017/7/245/2-2-2024 όμοια απόφαση (Β’ 824).
3. Την υπ’ αρ. 66376/6-11-2019 απόφαση «Αρμοδιότητες και στελέχωση της Γενικής Διεύθυνσης Διαχείρι-
σης Καταστημάτων Κράτησης και Διαχείρισης Κρίσεων»
(Β’ 4051) όπως αυτή τροποποιήθηκε με την υπ’ αρ. 5224
οικ/25-2-2022 (Β’ 1010) όμοια απόφαση.
4. Τις υπηρεσιακές ανάγκες που σχετίζονται με τη διατήρηση της τάξης, της ασφάλειας και της εύρυθμης λει-
τουργίας των Σωφρονιστικών Κράτησης, δεδομένης και
της υπό εξέλιξη διαδικασίας οργάνωσης της Υπηρεσίας.
5. Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Α) Τροποποιείται η ακροτελεύτια διάταξη της περ. Α.
της υπ’ αρ. 66376/12-9-2019 (Β’ 4051) απόφασης του
Υφυπουργού Προστασίας του Πολίτη, όπως αυτή τροποποιήθηκε με την υπ’ αρ. 5224 οικ/25-2-2022 (Β’ 1010)
όμοια απόφαση, υπό τον τίτλο: «ΣΤΕΛΕΧΩΣΗ», ως ακολούθως: «Η ανωτέρω Γενική Διεύθυνση στελεχώνεται,
λόγω του κατεπείγοντος, για δύο έτη, με δυνατότητα
ανανέωσης μέχρι δύο έτη και έως την επιλογή προϊσταμένων σύμφωνα με τις διατάξεις των άρθρων 84-86 του
Υπαλληλικού Κώδικα (ν. 3528/2007), με απόφαση του
Υπουργού Προστασίας του Πολίτη, από υπάλληλο του
κλάδου ΠΕ Διοικητικού - Οικονομικού του Υπουργείου
Προστασίας του Πολίτη».
Β) Τροποποιείται η ακροτελεύτια διάταξη στο τέλος
της περ. Α2. της υπ’ αρ. 66376/12-9-2019 (Β’ 4051) απόφασης του Υφυπουργού Προστασίας του Πολίτη, όπως
αυτή τροποποιήθηκε με την υπ’ αρ. 5224 οικ/25-2-2022
(Β’ 1010) όμοια απόφαση, υπό τον τίτλο: «ΣΤΕΛΕΧΩΣΗ
ΤΩΝ ΑΝΩΤΕΡΩ ΔΙΕΥΘΥΝΣΕΩΝ» ως ακολούθως: «Οι
ανωτέρω Διευθύνσεις στελεχώνονται, λόγω του κατεπείγοντος, για δύο έτη, με δυνατότητα ανανέωσης μέχρι
δύο έτη και έως την επιλογή προϊσταμένων σύμφωνα
με τις διατάξεις των άρθρων 84-86 του Υπαλληλικού
Κώδικα (ν. 3528/2007), με απόφαση του Υπουργού
Προστασίας του Πολίτη, από υπάλληλο του κλάδου ΠΕ
Διοικητικού-Οικονομικού του Υπουργείου Προστασίας
του Πολίτη».
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 17 Φεβρουαρίου 2024
Η Γενική Γραμματέας
ΔΗΜΗΤΡΑ ΛΥΓΟΥΡΑ
Αριθμ. 42480/15-02-2024
(3)
Τροποποίηση της άδειας ίδρυσης και λειτουργίας του ωδείου με την επωνυμία «ΩΔΕΙΟ ΜΟΥΣΙ-
ΚΟΣ ΣΥΝΔΕΣΜΟΣ ΑΘΗΝΩΝ».
O ANTIΔΗΜΑΡΧΟΣ
ΔΗΜΟΤΙΚΗΣ ΑΣΤΥΝΟΜΙΑΣ
ΚΑΙ ΔΗΜΟΣΙΩΝ ΚΟΙΝΟΧΡΗΣΤΩΝ ΧΩΡΩΝ
Έχοντας υπόψη:
1. Το στοιχείο 28 του τομέα στ της παρ Ι του άρθρου 75
του ν. 3463/2006 (Α’ 114) όπως προστέθηκε με την παρ. 4
του άρθρου 94 του ν. 3852/2010 (Α’ 87).
2. Το β.δ. 16/1966 «Περί ιδρύσεως ιδιωτικών μουσικών
ιδρυμάτων» (Α’ 7) και του άρθρου 10 του ν. 3207/2003
«Ρύθμιση θεμάτων Ολυμπιακής προετοιμασίας και άλλες
διατάξεις» (Α’ 302).
3. Τον ν. 299/1976 «Περί ρυθμίσεως θεμάτων αφορώντων εις τον κανονισμό λειτουργίας των ιδιωτικών
μουσικών ιδρυμάτων» (Α’ 90) και του από 11.11.1957
β.δ. «Περί κυρώσεως του εσωτερικού κανονισμού του
Ωδείου Θεσσαλονίκης» (Α’ 229).
4. Την υπό στοιχεία ΥΠΠΟΤ/οικ.38573/1216/31.3.2011
κοινή υπουργική απόφαση «Διεκπεραίωση και απλούστευση της διοικητικής διαδικασίας χορήγησης άδειας
ίδρυσης και λειτουργίας ιδιωτικών μουσικών εκπαιδευτικών ιδρυμάτων (Ωδείων, Μουσικών Σχολών ή Παραρ-
τημάτων αυτών) μέσω των ενιαίων Κέντρων Εξυπηρέτησης» (Β’693).
5. Την υπ’  αρ. 7388/7.2.1994 υπουργική απόφαση
«Καθορισμός παραβόλου για ίδρυση Ανωτέρω Σχολών
Καλλιτεχνικής Εκπαίδευσης και ιδιωτικών Μουσικών Εκπαιδευτηρίων» (Β’ 123).
6. Την υπό στοιχεία ΥΠΠΟ/ΔΟΕΠΥ/ΤΟΠΥΝΣ/85303/
2007 απόφαση του ΥΠ.ΠΟ. με την οποία εγκρίθηκαν οι
προϋποθέσεις λειτουργίας Σχολής Σαξοφώνου καθώς και
την υπό στοιχεία ΥΠΠΟ/ΔΟΕΠΥ/ΤΟΠΥΝΣ/85301/2007
με την οποία εγκρίθηκαν οι προϋποθέσεις λειτουργίας
Σχολής Διεύθυνσης Χορωδίας.
7. Την υπό στοιχεία ΥΠΠΟ/ΔΟΕΠΥ/ΤΟΠΥΝΣ/22328/
2009 με την οποία εγκρίθηκαν οι προϋποθέσεις λειτουργίας Σχολής Διεύθυνσης Ορχήστρας.
8. Την υπ’ αρ. 7275/10-01-2022 (Β’ 77) απόφαση, με
την οποία καθορίζονται οι προϋποθέσεις λειτουργίας
των Σχολών Παραδοσιακής Μουσικής στα Ωδεία και τις
Μουσικές Σχολές της Χώρας.
9. Την υπό στοιχεία ΥΠΠΟ/ΚΑΤΕΧΝ/Δ/39165 απόφαση
με την οποία χορηγήθηκε η άδεια ίδρυσης και λειτουργίας του ωδείου με την επωνυμία «ΩΔΕΙΟ ΜΟΥΣΙΚΟΣ
ΣΥΝΔΕΣΜΟΣ ΑΘΗΝΩΝ» στον ΙΩΑΝΝΗ-ΕΛΕΥΘΕΡΙΟ ΑΥΓΕΡΙΝΟ (Β’ 796/1996)).
10. Την υπ’ αρ. 27433/01-02-2024 (Β’ 982) απόφαση
περί μεταβίβασης της άδειας ίδρυσης και λειτουργίας
του ωδείου με την επωνυμία «ΩΔΕΙΟ ΜΟΥΣΙΚΟΣ ΣΥΝΔΕΣΜΟΣ ΑΘΗΝΩΝ».
11. Τον ισχύοντα Οργανισμό Εσωτερικής Υπηρεσίας
του Δ.Α. (Απόφ. 99128/32001+95172/30913/2018) του
Γενικού Γραμματέα Αποκεντρωμένης Διοίκησης Αττικής
(Β’ 5713).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1273/26.02.2024
12. Την υπ’ αρ. 20/01-01-2024 απόφαση του Δημάρχου
Αθηναίων «Περί μεταβιβάσεως αρμοδιοτήτων του Δημάρχου Αθηναίων σε Αντιδημάρχους του ιδίου Δήμου»
(ΑΔΑ: 6ΑΦΜΩ6Μ-ΝΩ8), αποφασίζουμε:
Τροποποιούμε την υπ’ αρ. 27433/01-02-2024 απόφαση
περί μεταβίβασης της άδειας ίδρυσης και λειτουργίας
του ωδείου με την επωνυμία «ΩΔΕΙΟ ΜΟΥΣΙΚΟΣ ΣΥΝΔΕΣΜΟΣ ΑΘΗΝΩΝ» που στεγάζεται σε κτήριο επί της
οδού Ευμένους 8 - Αθήνα από τον ΙΩΑΝΝΗ-ΕΛΕΥΘΕΡΙΟ
ΑΥΓΕΡΙΝΟ στην «ΑΘΑΝΑΣΟΥΛΙΑ Π ΚΑΙ ΣΙΑ ΟΕ.» με νόμιμους εκπροσώπους την Αθανασούλια Κωνσταντίνα του
Αθανασίου και την Αθανασούλια Παναγιώτα του Αθανασίου, καθώς και τη λειτουργία (προσθήκη) Σχολών
επειδή διαθέτουν τις νόμιμες προϋποθέσεις:
1. Σχολή Ενόργανης Μουσικής με Τμήματα: α) Κρουστών οργάνων, β) Κλαβικύμβαλου (Τσέμπαλου) και
γ) Άρπας,
2. Σχολή Μονωδίας με τμήμα: Μελοδραματικής,
3. Σχολή Σαξοφώνου,
4. Σχολή Διεύθυνσης Χορωδίας,
5. Σχολή Διεύθυνσης Ορχήστρας
και Σχολών Παραδοσιακής Μουσικής που θα λειτουργούν τα εξής Τμήματα Σπουδών:
1. Α. Τμήμα Τραγουδιού και Οργάνων πανελληνίου και
ευρύτερου ανατολικού ρεπερτορίου με τμήματα:
2. Α1: Ελληνικό παραδοσιακό τραγούδι,
3. Α2: Όργανα: ΧΟΡΔΟΦΩΝΑ, ΑΕΡΟΦΩΝΑ, ΜΕΜΒΡΑΝΟΦΩΝΑ
4. Β. Τμήμα Οργάνων τοπικών παραδοσιακών ρεπερτορίων:
5. Β1: Όργανα: ΧΟΡΔΟΦΩΝΑ, ΑΕΡΟΦΩΝΑ,
6. Γ. Τμήμα Οργάνων του ειδικού ρεπερτορίου της Νεοελληνικής λαϊκής Αστικής Μουσικής:
7. Γ1: Όργανα: Γα: ΜΠΟΥΖΟΥΚΙ, Γβ: ΛΑΙΚΗ ΚΙΘΑΡΑ, Γγ:
ΑΕΡΟ-ΙΔΙΟΦΩΝΑ:Ακορντεόν
8. Δ. Τμήμα Θεωρητικών Ελληνικής Παραδοσιακής
Μουσικής ως προς την επωνυμία του νομικού προσώπου
από «ΑΘΑΝΑΣΟΥΛΙΑ Π ΚΑΙ ΣΙΑ ΟΕ.» στο ορθό
«ΑΘΑΝΑΣΟΥΛΙΑ Π ΚΑΙ Κ ΟΕ.»
Από τις διατάξεις της παρούσης δεν προκαλείται δαπάνη σε βάρος του προϋπολογισμού του Δήμου.
Η απόφαση αυτή να δημοσιευθεί στην εφημερίδα της
Κυβερνήσεως.
Αθήνα, 13 Φεβρουαρίου 2024
Ο Αντιδήμαρχος
ΘΩΜΑΣ ΓΕΩΡΓΙΑΔΗΣ

[Source: 20240201273.pdf | Tokens: 13039]